Eelnõu
NARVA LINNAVALITSUS

K O R R A L D U S

Narva







 01.12.2010. a nr _____ - k

Volituse andmine ehitiste kandmiseks 
ehitisregistrisse
1. ASJAOLUD JA MENETLUSE KÄIK

Narva linna ning Keskkonnaministeeriumi vahel allkirjastati 18.06.1997 riigivara munitsipaalomandisse üleandmise-vastuvõtmise akt nr 17/574, mille alusel anti Narva linna omandisse veevarustuse komplekssüsteemi objekt – veehaare Mustajõe külas Vaivara vallas Narva jõe ääres (edaspidi veehaare).
Vastavalt Narva Linnavalitsuse 25.06.1997 korraldusele nr 716-k „Munitsipaalvara võtmine Linnavarade Ameti bilanssi” võttis Linnavarade Amet (alates 01.12.2003  Linnavara- ja majandusamet) veehaarde oma bilanssi. 
Narva Linnavolikogu 16.12.1998 määrusega nr 73/37 anti veehaarde mõtteline osa  AS-i Narva Vesi omandisse. 
22.12.1998 sõlmisid Narva linn ja AS Narva Vesi kapitalirendilepingu, millega AS Narva Vesi sisuliselt rendib Narva linnalt veehaarde kompleksi. Kapitalirendilepingu punkti 6.8 kohaselt pidi rendivara minema üle rentniku (AS-i Narva Vesi) omandisse pärast viimase rendimakse (mis toimus 10.02.2010) teostamist. 

Vaatamata eelpooltoodule on veehaarde omandiõiguse üleminek AS-ile Narva Vesi toimumata, kuna see ei ole tehtud kooskõlas asjaõigusseaduse rakendamise seaduse (AÕSRS) § 13 lg 6, mille kohaselt ehitise või selle osa võõrandamise tehing peab olema notariaalselt tõestatud. Vastavalt tsiviilseadustiku üldosa seaduse § 83 lg 1 tehingu seaduses sätestatud vormi järgimata jätmise korral on tehing tühine, kui seadusest või vormi nõudmise eesmärgist ei tulene teisiti. Antud juhul oli veehaarde kapitalirendileping AS-ga Narva Vesi sõlmitud lihtkirjalikus vormis ning on seega tühine. Samuti ei saa praegu vormistada notariaalset tehingut, kuna veehaare ei ole üldse ehitisregistrisse sisse kantud. 
Seoses vajadusega rekonstrueerida 1997. a rajatud veehaare, kanda ehitis  ehitisregistrisse, saada ehitusluba ja kasutusluba ning seada veehaarde kasutamiseks hoonestusõigus reformimata maatükile pöördus AS Narva Vesi Narva linna poole 01.09.2010. a kirjaga C/1184, et vormistada AS–i Narva Vesi ja Narva linna vahel notariaalne leping, millega kinnitatakse uue veehaarde kompleksi omandiõiguse üleminek.    

Sama olukord on ka uuest veehaardest Narva linna veepuhastusjaamani kulgeva veejuhtmega, mis on samuti rajatud 1997. aastal ning võetud Narva linna omandisse. 

Kirjeldatud olukorra lahendamiseks on otstarbekas anda AS-le Narva Vesi (esindajate kaudu) volitus veehaarde kandmiseks ehitisregistrisse Narva linna nimele ning pärast objekti kandmist ehitisregistrisse sõlmida Narva linna ning AS-i Narva Vesi vahel notariaalne leping veehaarde omandiõiguse üleandmiseks AS-le Narva Vesi.
2. ÕIGUSLIKUD JÄRELDUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega on pandud täitmiseks valitsusele.

Narva Linnavolikogu 29.06.2000 määrusega nr 36/16 kinnitatud „Narva linna põhimäärus” punkti 5.5.1 kohaselt linnavalitsus korraldab linna vara valdamist, kasutamist ja käsutamist vastavalt linnavara eeskirjale. Antud juhul tuleb korraldada ning viia lõpule veevarustuse komplekssüsteeme ehitiste omandiõiguse üleminek Narva linnalt AS-le Narva Vesi kooskõlas seadusandlusega ning vastavalt varem vastuvõetud Narva Linnavolikogu otsustele. 

Tsiviilseadustiku üldosa seaduse (TsÜS) § 118 lõike 1 kohaselt volituse andmine toimub esindatava poolt vastava tahteavalduse tegemisega esindajale või isikule, kellega tehingu tegemiseks volitus antakse, või avalikkusele ning vastavalt TsÜS § 120 lõikele 2 volituse ulatuse määrab esindatav isik. 

TsÜS § 122 lõike 1 kohaselt mitmele isikule sama sisuga volituse andmise korral eeldatakse, et igaüks neist võib esindatavat iseseisvalt esindada.

3. OTSUS
3.1. Delegeerida AS-le Narva Vesi kõikide vajalike toimingute teostamine järgmiste asjade ehitisregistrisse kandmiseks NARVA linna nimele: 

1) Mustajõe veehaare (vana hoonete kompleks ja uus hoone);

2) Mustajõe veehaardest Narva linna kulgevad kaks (2) veejuhet, millest üks on diameetriga 1000 mm ja teine diameetriga 800 mm. 

3.2. Volitada järgmiseid isikuid esindama NARVA linna käesoleva korralduse punktis 3.1 nimetatud toimingute tegemiseks:

1) Hilje Õunapuu, isikukood: 47603312255, elukoht: Kohtla-Järve, töökoht:           AS Narva Vesi projektijuht;

2) Andrei Matvejev, isikukood: 37001033713, elukoht: Narva-Jõesuu, töökoht: AS Narva Vesi jurist.

3.3. Käesoleva korralduse punktis 3.2 nimetatud volitused antakse edasivolitamise õiguseta ning kehtivad kuni korralduse punktis 3.1 nimetatud asjade kandmiseni ehitisregistrisse NARVA linna nimele.
4. RAKENDUSSÄTTED 

4.1. Narva Linnavalitsuse Linnavara- ja Majandusametil teha korraldus teatavaks         AS-le Narva Vesi ning volitatud isikutele.

4.2.  Korraldus jõustub seadusega sätestatud korras.

4.3.  Korraldust võib vaidlustada, esitades kaebuse Tartu Halduskohtu Jõhvi kohtumajja 30 päeva jooksul arvates korralduse teatavakstegemist.

